Rosalynn Carterová

Eleanor Rosalynn Smithová Carterová (* 18. august 1927, Plains, Georgia, USA) je manželka 39. prezidenta USA Jimmyho Cartera a v rokoch 1977 – 1981 prvá dáma USA.

Životopis 
Narodila sa v rodine Wilburna Edgara Smithe a Francis Allethey („Allie“) Murrayovej Smithovej. Od základnej školy bola aktívna, rada verejne vystupovala. Vyštudovala Georgia Southwestern State University v meste Americus. 

7. júla 1946 sa vydala za Jimmyho Cartera. V manželstve bolo rovné partnerstvo. Narodili sa im štyri deti: synovia John William „Jack“ (* 1947), James Earl „Chip“ (* 1950), Donnel Jeffrey „Jeff“ (* 1952), a dcéra Amy Lynn (* 1967).
Vďaka manželovi precestovala celé Spojené štáty. Po smrti Carterovho otca sa rodina vrátila do Plains na statok.

Od roku 1963 sa jej manžel začal politicky angažovať a ona pracovala na jeho volebnej kampani, venovala sa hlavne stykom s verejnosťou. Počas manželovho pôsobenia vo funkcii guvernéra Georgie spolupracovala na programe pre duševne chorých. 

V roku 1977 sa Jimmy Carter stal prezidentom. Zúčastňovala sa väčšiny zasadania kabinetu, radila mu. Medzi svoje priority počítala presadzovanie záujmov starších ľudí a rasovú otázku. Vďaka svojej dobrej španielčine sa angažovala v Latinskej Amerike. Podnikla veľkú zahraničnú cestu bez účasti prezidenta, kde prezentovala postoje USA. Vďaka svojej práci zvýšila význam prvých dám, čo bolo veľmi kladne hodnotené vo verejných prieskumoch. V roku1979 sa angažovala v utečeneckých táboroch v Thajsku a Kambodži. Spolu s manželom presadila zamestnávanie menšín (Afroameričania, Hispánci, ženy) vo federálnych úradoch. Presadzovala rovnosť žien a mužov a snažila sa propagovať ochranu životného prostredia.

Dielo 
 Rosalynn Carter: Removing the Mental-Illness Stigma, 18. November 1977, New York Times
 Jimmy Carter, Rosalynn Carter: Foreword to The Cruikshank Chronicles: Anecdotes, Stories, and Memoirs of a New Deal Liberal, Alice M. Hoffman and Howard S. Hoffman, New York 1989, Archon Books

Referencie

Literatúra 
 Dawn Langley Simmons: Rosalynn Carter. Her Life Story. F. Fell Publishers, New York NY 1979, ISBN 0-8119-0320-6.
 Edna Langford, Linda Maddox: Rosalynn. Friend and First Lady. Fleming H. Revell Company, Old Tappan NJ 1980, ISBN 978-0-8007-1132-0.
 John Driemen: Jimmy & Rosalynn. In: Good Housekeeping January 1992, .
 Ruth Turk: Rosalynn Carter: Steel Magnolia. Franklin Watts, New York NY 1997, ISBN 0-531-20312-3.

Iné projekty

Externé odkazy 
 Rosalynn Carterová na stránke Bieleho domu 
 National First Ladies' Library

Zdroj 

Prvé dámy USA
Osobnosti z Georgie